钦定古今图书集成/理学汇编/字学典/第094卷 > 董其昌戏鸿堂帖 > 《评书》
## 钦定古今图书集成/理学汇编/字学典/第094卷 > 董其昌戏鸿堂帖 > 《评书》

颜清臣忠义大节，唐代冠冕，世人以其书传。蔡元长
书法似米南宫，以其人掩书。两伤双美，在人自择耳。
黄长睿评《张从申书》“出于北海，赵子固又以北海学
子敬，病在攲侧。”若张从申，即无此矣。然张从申书，实
似北海之《法华寺碑》，而北海出奇不穷，故当胜之。余
尝谓右军如龙，北海如象，世必有肯余言者。